da en en da en en en fr da en it da da da de de da da da fr de cs da de da da da en da da da da de da da da en da en da da da da da en en en da en da da de da da da da nb en nb da da en en en da en en en da da da da en da da da da da da da en en nb da da da da en en de da da da da da en de nb da da da da da da en de da da da da da da en da da da da da da nb ro sv ca nds en nb en de id da da es sv da en en da en en en fr da en it da da da de de da da da fr de en da da da en da az da da da
Kontakt os venligst på e-mail charity@mikael-b.com, hvis du har nogen spørgsmål vedrørende velgørenhedsarbejde med Mikael B.
Hvert år udnævner Røde Kors Danmark 10 udvalgte profiler blandt berømtheder, forretningsguruer og kulturelle ikoner. Disse ambassadører benytter deres offentlige profil til at skabe opmærksomhed og skaffe midler til Røde Kors’ sag.
I foråret 2022 kreerede Mikael sin nye fortolkning af Vibrant World. 15% af alle indtægter fra salget blev doneret til Røde Kors.
I efteråret 2021 kreerede Mikael sin anden abstrakte fortolkning af Danmark, med titlen “Vores Danmark II”. I modsætning til første værk, blev efterfølgeren kreeret i ekspressionistisk, abstrakt stil med store, bløde penselstrøg i akryl. 20% af alle indtægter fra salget blev doneret til Røde Kors.
Tre førende contemporary-kunstnere har i samarbejde med Secret Walls hjulpet Bentley Motors med at lancere ‘Art in Motion’ – en begivenhed der fejrer inspirationskraften på tværs af generationer, samt offentliggørelsen af den nye Bentley Bentayga.
Den endelige udgave af luksus-SUV’en bygger videre på sin forgængers enestående succes. Det udviklede design af den nye Bentayga har været inspirationskilden til tre originale kunstværker, der er bragt til live af den internationalt anerkendte urbane contemporary-kunstner, Mikael B. og to andre exceptionelle unge kunstnere, der hver især søger at ære traditionen ved at bryde den.
Disse uforlignelige og unikke malerier blev sat på auktion i december 2020, og alle indsamlede midler gik ubeskåret til Inner-City Arts, et L.A.-baseret kunstuddannelsesprogram, der arbejder for at styrke den næste generation af kreatører. “Afterglow” af Mikael B. indbragte $ 17.600.
December 2020 – Velgørenhedsauktion for Inner-City Arts
“Jeg vælger altid at gå hele vejen. Jeg ønsker ikke at springe over, hvor gærdet er lavest, men sætter i stedet baren højt. Når du gør det, der er svært, bliver livet let. Når du gør det, der er let, bliver livet hårdt. Belønningen, der kommer efter konsekvent hårdt arbejde, er en unik og dyb følelse, der forbliver hos dig som en efterglød af tilfredshed.” – Mikael B.
Te Perfect World Foundation Ambassador
Som ambassadør er Mikael B-fonden forpligtet til at nå målet om at plante en million træer i ‘Attenborough Forest’. Der er hidtil plantet over 100.000 træer, og vi er i færd med at plante mindst 100.000 yderligere træer i 2020.
Træplantning bekæmper klimaforandringer, og projektet blev opkaldt ‘Attenborough Forest’ til ære for Sir David Attenborough.
Målet er at plante en million træer for at reducere mængden af CO2 i atmosfæren samt den globale opvarmning af vores planet. Andre positive virkninger af plantning af træer er, at træer skaber bedre betingelser for, at biodiversitet kan blomstre og give levesteder. Træer giver også mad og beskyttelse for mange fugle og pattedyr.
2020 » Røde Kors, København
I maj 2020 kreerede Mikael sin abstrakte fortolkning af Danmark, med titlen “Vores Danmark”, der hurtigt blev populær i Danmark. 20% af alle indtægter fra salget blev doneret til Røde Kors.
Det originale kunstværk blev bortauktioneret d. 30. juni. Hammerslaget faldt på 85.000 kr, hvor 100% af salget også gik til Røde Kors.
Art for Heroes med Maddox Gallery
2020 » HEROES med Maddox Gallery, Los Angeles
Velgørenhedsorganisationen, HEROES, er grundlagt af læger og sygeplejersker, der hjælper med at bekæmpe COVID-19-pandemien.⁣
HEROES leverer medicinaludstyr, måltider og forsyninger til hospitalerne og tilbyder dem mental og fysisk støtte, hvor det er nødvendigt.⁣⁣⁣
2019 » Art vs Cancer, Various Small Fires Gallery, Los Angeles
Mikael donerede et af hans nyeste værker til “Art vs Cancer” årlige kunstudstilling. Både lokale og internationale kunstnere havde doneret værker til dette formål. Alle donerede værker blev bortauktioneret ved en silent auction på aftenen og 100% af salget går direkte til Phase One’s forskning og uddannelse inden for kræft. Hele auktionen indbragte $72.437,89.
2019 » Adopt te Arts Annual Benefit Gala
Mikael bestræber sig på at give børn i alle aldre mulighed for at udforske kunstens verden så tidligt som muligt. Derfor støtter han velgørenhedsorganisationen, Adopt Te Arts’, vision om at skabe bedre betingelser for kreativ kunst i skolerne i Californien.
Til deres årlige galla, der dette år hædrede musikeren Moby, donerede Mikael et kunstværk, der blev bortauktioneret på auktionshuset Paddle8.
Alle salg gik direkte til Adopt Te Arts.
Besøg Adopt te Arts' hjemmeside
Cool Unite & Cool Car Race
Mikael B har sammen med erhvervsmanden, Jacob Risgaard, og virksomheden Folie.dk skabt verdens eneste Ferrari California indpakket i et unika Mikael B kunstværk. Ferrarien var med til at skabe opmærksomhed ved det danske velgørenhedsløb, Cool Car Race, der løb af stablen d. 25.-27. maj.
Mikael B’s design udspringer fra værket Firestorm og blev derefter forvandlet til et 3D kunstværk. Jacob Risgaard, der er arrangør af Cool Car Race, kørte selv Ferrarien under løbet, som siden 2012 årligt har samlet en del af Danmarks erhvervselite om én fælles mission; at samle penge ind til børn med behov for en ekstra håndsrækning. I 2017 blev der samlet 911.484 kr. ind, hvilket arrangørerne håber bliver overgået i år.
For at nå dette mål har Mikael desuden udsmykket og signeret en kølerhjelm i Go’ Aften Danmark, magen til den på Risgaards bil, der blev bortauktioneret under løbet.
Mikael B har i forlængelse af Cool Car Race valgt at lade 10% af overskuddet fra salget af dette print release gå til CoolUnite fonden, der administrerer de indsamlede penge fra løbet. Tidligere har fonden støttet Sankt Lucas Stiftelsen, skyggebørn i Danmark og familier med kræftramte børn.
Mikael er meget beæret over at få muligheden for at være en del af et projekt som dette, der har fokus på børns trivsel.
”Det er fantastisk at kunne forene min kunst med et formål, som jeg tror på og jeg håber, at vi i fællesskab kan få samlet et historisk beløb ind til børnene”. – Mikael B.
2018 » Mikael B og California Fire Foundation
Den californiske tørke har sat sine spor på den amerikanske vestkyst med utallige skovbrænde i foråret. Det føltes derfor naturligt for Mikael B at støtte op om organisationen California Fire Foundation, der følelsesmæssigt og økonomisk assisterer kriseramte brandmænd og deres familier.
Mikael malede 6 små værker, der blev fremvist og doneret på organisationens gallashow i påsken. Værkerne er første del af en ny serie, der bliver udstillet senere på året.
“Muligheden for at kunne hjælpe natur og mennesker i nød gennem min kunst har altid ligget mig nært og vil fortsat gøre det i nye projekter, hvor jeg kan være med til at gøre en forskel.” – Mikael B.
Info om organisationen og billeder fra gallashowet kan ses via linket nedenunder.
2018 » Mikael B og Pangeaseed
Mikael B har malet værket ”Eternal Waves” til organisationen Pangeaseed, hvis fokus er at redde koralrev verden over. Værket sælges via Pangeaseed, og salget går udelukkende til organisationens kamp for at redde truede koralrev verden over.
PangeaSeed Foundations mission er at styrke individer og lokalsamfund til at skabe meningsfulde miljøforandringer for vores oceaner gennem “ARTivism”, uddannelser og forskning. Organisationen skaber en syntese mellem kreative udtryk, natur og samfund for at genetablere forbindelsen mellem individer, samfund og planetens vigtigste økosystem ved at følge organisationens kerneværdier for bæredygtighed, uddannelse, økologi og design.
“Jeg var 5 år gammel, da jeg første gang prøvede at snorkle i vores vidunderlige have og koralrev. Det var en helt ny verden for mig. En verden fuld af farver og unik liv – næsten som en drømmeverden. Denne oplevelse er stadig en stor inspirationskilde for mig. ”Eternal Waves” repræsenterer mine tanker, følelser og oplevelser helt tilbage til min barndom. Følelsen af bevægelsen og bølgerne i vandet der omdannes til komplet stilhed så snart, man lader sig sænke ned i dybet. Jeg vil gerne kunne genopleve denne følelse resten af livet og ønsker andre vil kunne opleve det samme i fremtiden.” – Mikael B.
2017 » Mikael B, Genentech og Step Up To Cancer
Mikael B er blevet udvalgt sammen med blandt andre skuespilleren Morgan Freeman til at være en del af en landsdækkende amerikansk oplysningskampagne udarbejdet af Step Up To Cancer og Genentech. Formålet med kampagnen er at oplyse befolkningen omkring vigtigheden i at tage aktiv del i kampen mod kræft, hvad enten det er gennem screenings, deltagelse i testforsøg eller at give sin støtte til kræftpatienter.
Mikael har malet to værker inspireret af to virkelige kræfthistorier. Historierne var udvalgt blandt mange deltagende, der ønskede at dele deres personlige historie. Det var en stor ære for Mikael at få lov til at bruge sin kunst til at gøre en forskel og støtte op om så alvorligt et område som kræft.
Stand Up To Cancer er en amerikansk organisation, hvis mission er at rejse midler til udvikling af nye helbredmetoder og generel forskning indenfor kræftområdet.
Genentech er en af de førende virksomheder indenfor bioteknologi og udvikler medicin til brug indenfor adskillige livstruende sygdomme, såsom kræft i denne kampagne.
“Jeg er beæret over at kunne bringe #Cancerbreakthrough historier til live gennem min kunst. Fremskridt er umuligt uden forandringer, og kan du ændre din tankegang, kan du ændre alt. Smil i modgang, saml styrke fra nød og voks dig modig fra refleksioner. Sådan laver vi forandringer.” – Mikael B.
Besøg Stand Up To Cancer
2017 » Bevarelse af vores oceaner med Lonely Whale, Adrian Grenier og Mikael B
Mikael B og non-profit organisationen, Lonely Whale, med skuespilleren Adrian Grenier i spidsen er gået sammen om at redde verdenshavene. Samarbejdet tog sin start med soloudstillingen ”Awake” på SLS Brickell hotel i Miami under Miami Art Basel 2017. Sammen bød Mikael og Adrian gæsterne velkommen til ”Awake”, hvor værkerne var inspireret af Lonely Whales arbejde med at miniminere plastikforurening i havene.
Mikael havde desuden brugt inspirationen til at udsmykke den ikoniske Philippe Starck ande-skulptur, der befinder sig på SLS’s tagterrasse. Alt overskuddet fra udstillingen samt et print release solgt på Mikael B webshoppen går ubeskåret til Lonely Whale.
Mikael har altid været meget fascineret af havene og ser det som en vigtig opgave at gøre sit til bevarelsen. Derfor er Mikael også beæret over muligheden for at hjælpe gennem sin kunst og støtte op om en organisation som Lonely Whale.
Fonden har siden 2013 stået bag banebrydende initiativer for at øge opmærksomheden på de miljømæssige problemer, der påvirker vores have, og skaber en direkte påvirkning på reduktionen af plastikforurening, i samarbejde med UN Environment, Strawless i Seattle, Dell Computere og mange flere.
Mikael B’s langsigtede interesse og engagement i social ansvarlighed førte til oprettelsen af “Mikael B. Foundation”; en nonprofit-organisation med en mission for at forbedre livet for mennesker i nød. Det er desuden en sag, som ligger vores hjerte nær, om hvordan vi kan bidrage mest effektivt til at redde vores planet. Vi arbejder løbende med strategier for at løse denne udfordring, samt de virkningerne som klimaændringer har på vores miljø.
Under et besøg til Cambodja tilbage i 2015 besluttede Mikael B. Foundation at støtte børn i Cambodja ved at finansiere en skole med 150 børn. Ved at opleve de hårde betingelser og trængsler, børnene dagligt blev udsat for, motiverede det Mikael B Foundation til at støtte dem ved at finansiere deres uddannelse og give dem en bedre start på livet.
Læs mere om projektet her
Tilmeld dig Mikael B's Nyhedsbrev
Tilmeld dig nyhedsbrevet og stå først i køen til nyt om nye udgivelser,
Vi udloder også gavekort på 1.000 kr 4 gange om året.
+45 27 84 50 00
Telefontid kl. 10-15 hverdage
Shop Kunstneren Udstillinger Projects Presse Kontakt
Copyright 2022 © Mikael B Design
Tilmeld dig nyhedsbrevet! × Tilmeld dig vores nyhedsbrev og vind et gavekort på 1.000 kr. til shoppen
Vi trækker lod blandt alle tilmeldinger hver 3. måned.
Brugernavn eller e-mailadresse *
Log ind Husk mig
Dette website bruger cookies: Mere information.Okay, forstået!